ბრესტი (ბელარუსი)
ბრესტი (ბელარ. Брэ́ст) — ქალაქი ბელარუსის სამხრეთ-დასავლეთ ნაწილში. ბრესტის ოლქისა და ბრესტის რაიონის ადმინისტრაციული ცენტრი. ფართობი — 146,12 კმ². 2013 წლის მონაცემებით, ქალაქის მოსახლეობა 322 105 ადამიანს შეადგენდა. ქალაქი მდებარეობს ოლქის სამხრეთ-დასავლეთ ნაწილში, პოლონეთის სახელმწიფო საზღვართან. არის მსხვილი სატრანსპორტო კვანძი, მდინარე მუხავეცის სამდინარო პორტი და მნიშვნელოვანი სატრანსპორტო ცენტრი. ქალაქს მდიდარი და უძველესი ისტორია აქვს, პირველად ისტორიულ წყაროებში 1019 წელსაა ნახსენები.